open-index/open-wikipedia-markdown huggingface dataset:
Golden Foot

**«Ոսկե ոտք»**, հանդիպում է նաև թարգմանության հետևյալ տարբերակները՝ **«Ոսկե ոտնաթաթ»**, **«Ոսկե ներբան»** и **«Ոսկե ոտնահետք»** (), ամենամյա միջազգային մրցանակը, որը տրվում է ֆուտբոլիստներին թիմում և անհատական բարձր սպորտային ձեռքբերումների համար։ Այս մրցանակի առանձնահատկությունն այն է, որ հաղթողն իր ոտնահետքերը թողնում է Չեմպիոնների ծառուղում (), մի տեսակ Փառքի ծառուղի, որը գտնվում է Մոնակոյի ափին։

## Պատմություն
Չեմպիոնների ծառուղի ստեղծելու գաղափարը պատկանում է Մոնակոյի զբոսաշրջության զարգացման ընկերությանը՝ Չեմպիոնների համաշխարհային ակումբի () անմիջական աջակցությամբ։ Մրցանակը 2003 թվականին Ալբեր II-ի հրամանով սահմանել է Անտոնիո Կալենդոն։ Համաձայն պաշտոնական կայքում հրապարակված պայմանների՝ մրցանակի հավակնորդի տարիքը պետք է լինի առնվազն 29 տարեկան։ Հաղթողն ընտրվում է Golden Foot-ի ժյուրիի և լրագրողների հանձնաժողովի կողմից ներկայացված տասը թեկնածուների ցանկից՝ համացանցային քվեարկության արդյունքում։

«Golden Foot»-ի հաղթողից բացի ամեն տարի ընտրվում է նաև «ֆուտբոլի լեգենտներ»։ Դրանք կարող են լինել ինչպես ակտիվ խաղացողներ, այնպես էլ այն խաղացողները, որոնք արդեն ավարտել են իրենց մարզական կարիերան։ «Ֆուտբոլի լեգենդները» նույնպես կարող են թողնել իր ոտնահետքերը Չեմպիոնների ծառուղում։

## Հաղթողներ

## Ծանոթագրություններ

## Արտաքին հղումներ
* Официальный сайт «Golden Foot»

Կատեգորիա:Եվրոպայի ֆուտբոլային պարգևներ և մրցանակներ
Կատեգորիա:Ֆուտբոլային մրցանակներ
Gangsta's Paradise (ալբոմ)

**Gangsta's Paradise**-ը ամերիկացի ռեփեր Coolio-ի երկրորդ ստուդիական ալբոմն է, որը թողարկվել է 1995 թվականի նոյեմբերի 7-ին։ Այն Coolio-ի ամենաշատ վաճառվող ալբոմն է՝ ԱՄՆ-ում վաճառված ավելի քան երկու միլիոն օրինակով։ Ալբոմը թողարկեց երեք սինգլ, որոնք դարձան հիթեր՝ վերնագրային թրեքը (որն առաջին անգամ օգտագործվել է 1995 թվականին «Վտանգավոր մտքեր» ֆիլմում՝ թողարկված Coolio-ի ալբոմից առաջ), «1, 2, 3, 4 (Sumpin' New)» և «Too Hot»:

## Տեղեկություններ ալբոմի մասին
Երեք երգ թողարկվել է որպես սինգլ։ «Gangsta's Paradise»-ը զբաղեցրել է առաջին հորիզոնականը Billboard Hot 100-ում, «1, 2, 3, 4 (Sumpin' New)»-ը զբաղեցրել է 5-րդ տեղը, իսկ «Too Hot»-ը զբաղեցրել է 24-րդ հորիզոնականը։

Ալբոմը նոմինացվել է 1997 թվականին Գրեմմիի «Լավագույն ռեփ ալբոմ» անվանակարգում։ «Gangsta's Paradise» երգը 1996 թվականին արժանացել է «Գրեմմի» մրցանակի՝ լավագույն ռեփ սոլո կատարման համար։ «Sumpin' New»-ը 1997 թվականին առաջադրվել է «Գրեմմի» մրցանակի՝ լավագույն ռեփ սոլո կատարման համար։

## Ընդունելություն
*Սփինն* ալբոմին տվեց 8-ը 10-ից և ասաց. «Այսօրվա ռեփերները շահագրգռված չեն գիտելիքներով կիսվել կողմնակի մարդկանց հետ։ Coolio-ն մեծ բացառություն է... ոճական առումով ամենաընդարձակ ռեփ-ալբոմը, որը դուք հավանաբար կլսեք ամբողջ տարին»։

Entertainment Weekly-ն ալբոմը դասել է #4-ը EW-ի 1995 թվականի լավագույն 10 ալբոմների մեջ։

Musician-ը ասաց. «Կուլիոն իր երաժշտությունը կապում է հաղորդագրության հետ, որը նույնքան խորն է, որքան ակոսը»։

## Երգերի ցուցակ

### Նմուշներ և ինտերպոլացիաներ
* «Geto Highlites»-ը պարունակում է «Groove With You»-ի նմուշ, որն ի սկզբանե կատարել է The Isley Brothers-ը։ Երգի ներածությունը պարունակում է «What you gonna play now» տողերի ինտերպոլացիաները։ «Make It Funky»-ից, որն ի սկզբանե կատարում էր Ջեյմս Բրաունը, և «Get on up» «Get Up (I Feel Like Being a) Sex Machine»-ից, որը նույնպես սկզբնապես կատարում էր Ջեյմս Բրաունը։
* «Gangsta's Paradise»-ը պարունակում է «Pastime Paradise»-ի ինտերպոլացիա, որն ի սկզբանե կատարել է Սթիվի Ուանդերը, իսկ երգի առաջին տողը վերցված է Սաղմոս 23-ից։
* «Too Hot»-ը պարունակում է «Too Hot»-ի ինտերպոլացիա, որն ի սկզբանե կատարել է Kool & The Gang-ը։
* «Cruisin'»-ը պարունակում է «Cruisin'»-ի ինտերպոլացիա, որն ի սկզբանե կատարել է Smokey Robinson & the Miracles-ը։
* «1, 2, 3, 4 (Sumpin' New)»-ը պարունակում է «Thighs High (Grip Your Hips More)»-ի նմուշներ, որոնք ի սկզբանե կատարել է Թոմ Բրաունը և «Wikka Wrap»-ը, որն ի սկզբանե կատարել է The Evasions-ը։
* «Smilin'»-ը պարունակում է «You Caught Me Smiling»-ի ինտերպոլացիա, որն ի սկզբանե կատարել է Sly & The Family Stone-ը։
* «Kinda High, Kinda Drunk»-ը պարունակում է «Saturday Night»-ի և «The Boyz in Da Hood»-ի ինտերպոլացիաները։
* «For My Sistas»-ը պարունակում է «Make Me Say It Again Girl»-ի ինտերպոլացիա, որն ի սկզբանե կատարել է The Isley Brothers-ը։
* «A Thing Goin' On»-ը պարունակում է «Me and Mrs. Jones»-ի ինտերպոլացիա, որն ի սկզբանե կատարել է Բիլլի Փոլը։
* «Հեղափոխությունը» պարունակում է «Կախարդական գիշեր»-ի ինտերպոլացիա։
* «Get Up, Get Down»-ը պարունակում է «Chameleon»-ի ինտերպոլացիա, որն ի սկզբանե կատարել է Հերբի Հենքոկը։

## Գծապատկերներ

## Ծանոթագրություններ

Կատեգորիա:1995 ալբոմներ
Կատեգորիա:1995 սինգլներ
Արավա

**Արավա** (), քաղաք Պապուա Նոր Գվինեայում, Հյուսիսային Սողոմոնյան Կղզիների Հանրապետության նախկին մայրաքաղաքը և, հնարավոր է, Բուգենվիլ ինքնավար շրջանի և Հյուսիսային Բուգենվիլ շրջանի ապագա մայրաքաղաքը (ներկայումս նրանց մայրաքաղաքը Բուկան է)։

## Ընդհանուր տեղեկություններ
Քաղաքը գտնվում է Բուգենվիլ կղզու արևելյան ափի կենտրոնական մասում, ծովի մակարդակից 5 մ բարձրության վրա։ Այն կղզու ամենամեծ բնակավայրն է և բնակչության թվով երրորդը երկրում։  1998 թվականից հետո, երբ ավարտվել է կղզու անկախության համար մղվող քաղաքացիական պատերազմը, որի ընթացքում ավերվել է Հյուսիսային Սողոմոնյան կղզիների մայրաքաղաք Արավան, մայրաքաղաքը տեղափոխվել է Բուկա քաղաք։ Ապագայում նախատեսվում է մայրաքաղաքը վերադարձնել Արավա։
Արավայից առաջ շրջանի մայրաքաղաքը գտնվում էր Սոհանո կղզում՝ Բուկիի մոտ։

## Աշխարհագրություն
Քաղաքը գտնվում է Բուգենվիլ կղզու արևելյան ափին, նրա կենտրոնը գտնվում է Բովո և Տապեկաս գետերի միջև, որոնք օվկիանոս թափվելիս միաձուլվում են։

## Բնակչություն
Ըստ 2013 թվականի տվյալների` քաղաքի բնակչությունը 38 200 մարդ էր։ Քաղաքի բնակչության դինամիկան ըստ տարիների. 

## Ծանոթագրություններ

Կատեգորիա:Պապուա Նոր Գվինեայի բնակավայրեր
Կատեգորիա:Պապուա Նոր Գվինեայի քաղաքներ
Ծառա 2

**«Ծառա 2»** — ռեժիսոր Կլիմ Շիպենկոյի ռուսական կինոկատակերգություն։ 2019 թվականին  նկարահանվախված «Ծառա» ֆիլմի շարունակությունը։ Ֆիլմը արտադրվել է «Yellow, Black and White» ընկերության կողմից։ Առաջին ֆիլմի դերասաններին՝ Միլոշ Բիկովիչին, Իվան Օխլոբիստինին, Ալեքսանդր Սամոյլենկոյին և Մարիա Միրոնովային միանում են Ագլայա Տարասովան և Նատալյա Ռոգոժկինան։

Ռուսաստանում «Ծառա 2»-ը թողարկվել է 2024 թվականի հունվարի 1-ին Central Partnership-ի կողմից։ Ֆիլմը տարբեր արձագանքներ ստացավ լրագրողների կողմից՝  սկսած ֆիլմի մասշտաբների գովասանքներից մինչև ինքնատիպության բացակայության քննադատություն։ Միայն առաջին շաբաթվա ընթացքում ֆիլմը վաստակել է ավելի քան երկու միլիարդ ռուբլի։

## Սյուժե
Առաջին ֆիլմի իրադարձություններից հետո Գրիշան զգայուն է իր շրջապատիժում կատարվող  ցանկացած անարդարության նկատմամբ։ Հանգստանալու ժամանակ նա անսպասելիորեն հանդիպում է  Կատյա անունով մի լկտի աղջկա, ով սովոր էր կոպտել մարդկանց և մնալ անպատիժ։ Մայրիկի համար ավելի հեշտ էր անտեսել Կատյայի չարաճճիությունները, քան դաստիարակել նրան։ Իսկ Գրիշան չի կարողանում աչքերը փակել Կատյայի լկտիությունների վրա և շուտով նա հայտնվում է այլ ժամանակաշրջանում։

## Դերերում

## Արտադրություն և թողարկում
2022 թվականի օգոստոսին նախագիծն աջակցություն ստացավ Կինոֆոնդի կողմից։

Նկարահանումները սկսվել են 2022 թվականի օգոստոսի կեսերին Պսկովի մարզի Նովորժևսկի շրջանում։

Պրեմիերան ի սկզբանե նախատեսված էր 2023 թվականի դեկտեմբերի 21-ին, սակայն այնուհետև այն տեղափոխվեց 2024 թվականի հունվարի 1։

Ռուսական կինոյի պատմության ամենամեծ եկամուտ ունեցող կատակերգության շարունակության բյուջեն 768 միլիոն ռուբլի է։

## Թողարկում
### Մարքեթինգ
Հրապարակվել են ամանորյա կատակերգության առաջին թրեյլերը և թիզերային պաստառը՝ դրա թողարկման ամսաթվով։

### Թատերական ցուցադրություն
*«Ծառա 2»* ֆիլմի համաշխարհային պրեմիերան կայացել է 2023 թվականի դեկտեմբերի 21-ին Մոսկվայի Նովի Արբատի «Հոկտեմբեր» կինոկենտրոնում։ ֆիլմի վարձակալության իրավունքները պատկանում են «Central Partnership» ընկերությունը։

## Քննադատություն
«Ծառա 2»-ը չկարողացավ լիովին արդարացնել քննադատների սպասելիքները։ Չնայած առաջին մասի հաջողությանը, երկրորդ մասը հակասական արձագանքներ ստացավ քննադատների կողմից, ովքեր բարձր գնահատեցին ֆիլմի դերասանական խաղն ու մասշտաբները, սակայն քննադատեցին նախագծի անօրիգինալությունն ու անհոգիությունը։ Սյուժեն, որը նախորդ ֆիլմի ամբողջական կրկնօրինակն է, նույնպես արժանացավ որոշ քննադատությունների։ «Կրիտիկանստվո» կայքում ֆիլմը ստացել է 54% հավանության վարկանիշ՝ հիմնված 6 գրախոսականների վրա, ինչը զգալիորեն պակաս է առաջին մասից։

## Ծանոթագրություններ

Կատեգորիա:2020-ականների ռուսերեն ֆիլմեր
Կատեգորիա:2023 ֆիլմեր
Կատեգորիա:2024 ֆիլմեր
Կատեգորիա:Կինոկատակերգություններ
Կատեգորիա:Ռուսական կինոկատակերգություններ
Կատեգորիա:Ռուսական ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր դերասանների մասին
Կատեգորիա:Ռուսաստանում նկարահանված ֆիլմեր
Կատեգորիա:Ֆիլմեր մայր-դուստր հարաբերությունների մասին
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Կատեգորիա:Ֆիլմեր ժամանակի միջով ճանապարհորդության մասին
Գենադի Կրասնիցկու ակումբ

**Գենադի Կրասնիցկու ակումբ** (), ուզբեկական ֆուտբոլում կարիերայի ընթացքում 100 և ավելի գոլ խփած ֆուտբոլիստների խորհրդանշական ակումբ։ Ակումբն անվանվել է նախկին ԽՍՀՄ առաջնությունում և գավաթում խփած 100 գոլի նշաձողը հաղթահարած ֆուտբոլիստի անունով։

Կրասնիցկու ակումբի ստեղծման նախաձեռնողը ուզբեկահայ հայտնի լրագրող Վլադիմիր Սաֆարովն էր, որը 1992 թվականի մարտին հանրապետական մամուլի էջերում դիմել էր ֆուտբոլային հանրությանը՝ Ուզբեկստանի լավագույն ռմբարկուների այս վարկանիշը ստեղծելու առաջարկով։

Ակումբը հիմնադրել է Ուզբեկստանի ֆուտբոլի ֆեդերացիայն 2012 թվականի օգոստոսին՝ ի հիշատակ Տաշքենդի «Պախտակորի» հայտնի ֆուտբոլիստ Գենադի Կրասնիցկու։

## Ակումբի անդամներ

## Գրականություն
* *[[Վլադիմիր Սաֆարով|Владимир Сафаров]]:* «Геннадий Красницкий: Жизнь в футболе. Талант особого рода» — Ташкент. — 2000 и в 2010 году (переиздана). — стр. 150 
* *Владимир Сафаров:* «Форварды Узбекистана». — Ташкент. — 2017. — «Клуб Геннадия Красницкого» на стр. 49—52 

## Հրապարակումներ
* *[[Վլադիմիր Սաֆարով|Владимир Сафаров]]:* «Нужен бомбардирам новый клуб!» // еженедельник «Спорт»  № 12 (5871) — Ташкент — 1992 
* *Виктор Хохлюк:* «Клуб Геннадия Красницкого: Бакаев, Шацких, шквырин и другие» // еженедельник «InterFutbol» № 41 (612), декабрь 2020. — с. 12-14 
* *Виктор Хохлюк:* «Клуб Геннадия Красницкого: Плюс девять бомбардиров и голевые дополнения 16 снайперам» // еженедельник «InterFutbol» № 42 (613), декабрь 2020. — с. 11-13 

## Ծանոթագրություններ

## Արտաքին հղումներ
* «Бомбардиры: Кто разменяет сотню?», December 2008
* «List of Topscorers top division of Uzbek football 1992 — 2007» 
* «Сборная команда бомбардиров»
* *[[Վլադիմիր Սաֆարով|Владимир Сафаров]]:* «Внесём ясность»

Կատեգորիա:Ֆուտբոլն Ուզբեկստանում
Գնա և մի մեղանչիր

**«Գնա և մի մեղանչիր»** (), Վալենտին Պիկուլի պատմական վեպը, որը հեղինակն  անվանել է բուլվարային։ Առաջին անգամ հրատարակվել է 1990 թվականին «Մոլոդայա գվարդիա» ամսագրում։ 1995 թվականին վեպն էկրանավորվել է։

## Ստեղծման պատմություն
«Գնա և մի մեղանչիր» վեպը Վալենտին Պիկուլը գրել է երկու շաբաթում։

Այնպես է ստացվել, որ տանջալից ու երկար կասկածներից հետո՝ գրել, թե չգրել, մոռանալ, թե հիշել, ես սա սկսում եմ հենց մարտի 8-ից, որը այնքան էլ չի հուզում մեր կանանց, որոնք հաճախ նվաստացած, վիրավորված և զայրացած են, քանի որ նրանց կյանքն ամենևին այնպես չի դասավորվում, ինչպես երազում են։ Ես սա գրել եմ հարյուրամյա վաղեմության պատմական փաստերի օրինակով, բայց կարծում եմ, որ անցյալի սիրո և բարոյականության հարցերը միշտ արդիական կմնան մեր բուռն ժամանակի համար։

Իր ստեղծագործության մասին հեղինակն ասել է․

Ամբողջ կյանքում ես գրել եմ ռազմահայրենասիրական վեպեր, բայց քննադատները համառորեն ինձ անվանում էին «բուլվարային գրող»։ Վերջապես ես հասկացա, որ մեր գրական-թերթային զոիլոսներին հաճոյանալ կարելի է միայն մի ձևով՝ հիրավի բուլվարային վեպ գրելով, որպեսզի իմ՝ որպես գրողի մասին նրանց կարծիքը լիովին հաստատվի։

## Սյուժե
Վեպի սյուժեն հիմնված էր 1895 թվականին Սիմֆերոպոլի կալվածատիրուհի Օլգա Պալեմի կողմից իր սիրեկանի՝ Ալեքսանդր Դովնարի սպանության աղմկահարույց դեպքի վրա։ Դատարանում որպես Օլգայի պաշտպան հանդես է եկել ժամանակի հայտնի փաստաբան Նիկոլայ Կարաբչևսկին։ Այդ ժամանակի աղմկահարույց իրադարձության բոլոր փաստերը Վալենտին Պիկուլը վերցրել է նախահեղափոխական արխիվային փաստաթղթերից, արձանագրություններից և փաստաբանական գրառումներից։

Օլգա Պիլեմը, որը ծնվել էր բազմազավակ հրեական ընտանիքում,  փախել է իր հայրական տնից, քանի որ հայրը ստիպել է նրան ամուսնանալ չսիրված մարդու հետ։ Օլգան դարձել է հարուստ ծերունի Ստանիսլավ Վասիլևիչ Կանդինսկու սիրուհին, իսկ հետո լքել է նրան՝ հանուն ուսանող Ալեքսանդր Դովնարի հանդեպ խենթ սիրո։ Հանուն նրա, Օլգան ընդունել է քրիստոնեությունը և նրա կողմից հանդուրժել վիրավորանքներ, նվաստացումներ և ահաբեկումներ։ Ի վերջո, չդիմանալով նվաստացումներին և հուսահատվելով, նա սպանել է Դովնարին։ Այս վեպի իրադարձությունները սկսվում են Օդեսայում և ավարտվում Ամուրի ափերին։ Այս վեպը կանգնած է սիրո և մարդկային փոխհարաբերությունների հարցերի լուծման խնդրի առջև, որոնք արդիական են նաև ժամանակակից սերնդի համար։

## Էկրանավորում
1995 թվականին Վալենտին Պիկուլի «Գնա և մի մեղանչիր» վիպակի հիման վրա նկարահանվել է ռեժիսոր Վ. Ս. Պանինի «Բուլվարային սիրավեպ» գեղարվեստական ֆիլմը, որում Օլգա Պալեմի դերը կատարել է դերասանուհի Աննա Սամոխինան։

## Ծանոթագրություններ

## Գրականություն
* *Славное имя - "берегиня"*: Романы. Ист. миниатюры / Валентин Пикуль; [Худож. В. С. Комаров]. -  : Современник, 1990 г. — 636 с. — С.392 — ISBN 5-270-01145-X
* *Короткие романы*: авторский сборник / Валентин Пикуль; : Юридическая литература, 1990 г. — С.3-160 — ISBN 5-7260-0523-6
* *В. С. Пикуль*. Ступай и не греши. — Транс-Ф, 1990. — 160 с. — 500 000 экз. — ISBN 5-290-00001-1.

Կատեգորիա:Վեպեր սիրո մասին
Սուտլիկ որսկանը (մուլտֆիլմ)

«**Սուտլիկ որսկանը»** (), 1981 թվականին ռեժիսոր Ռոբերտ Սահակյանցի նկարահանած խորհրդային նկարած մուլտֆիլմ՝ հիմնված Հովհաննես Թումանյանի «Սուտլիկ որսկանը» հեքիաթի վրա։

## Ստեղծագործական խումբ
* Սցենարիստներ, ռեժիսորներ և բեմադրողներ՝ Ռոբերտ և Լյուդմիլա Սահակյանցներ
* Օպերատոր՝ Ալիսա Քուրդյան
* Կոմպոզիտոր՝ Գեորգի Գարանյան
* Դերերը հնչյունավորել են՝ Օլգա Գրոմովա, Գարրի Բարդին
* Անիմատորներ՝ Ռոբերտ Սահակյանց, Վ. Մայիլյան, Ա. Անդրանիկյան
* Նկարիչներ՝ Յ. Մուրադյան, Ս. Գալստյան, Ի. Պատրիկ, Մ. Գազազյան
* Ձայնային ինժեներներ՝ Բորիս Ֆիլչիկով, Տ. Քուրդյան
* Օգնականներ՝ Մ. Ադամյան, Ա. Կարագաշ, Ն. Մալյան
* Խմբագիր՝ Գ. Բեյլերյան
* Ֆիլմի ռեժիսոր՝ Գ. Շահապունի

## Սյուժե
Տղան հեքիաթ-երազ է տեսնում այն մասին, թե ինչպես է իր ընտանիքի հետ գնում հրաշալի որսի և վերադառնում որսի հետ։

Չնայած մուլտֆիլմի գործողությունները, ըստ տվյալների, տեղի են ունենում 20-րդ դարի սկզբին՝ դրանում կան բազմաթիվ հղումներ դեպի ինչպես համաշխարհային, այնպես էլ խորհրդային մշակույթի ստեղծագործությունները, ինչպես նաև աբսուրդ հումոր։ Օրինակ՝ տղայի կողմից արձակված նետը խոցում է Այքայադուստր գորտին, իսկ հորեղբայր Մադին, մինչ ճաշի պատրաստ լինելը, հեռուստացույցով դիտում է «Բարի գիշեր, երեխաներ» ծրագիրը։

## Թողարկումներ
1997 թվականին այն թողարկվել է տեսաերիզում՝ «Գանձ» մուլտֆիլմերի հավաքածուով։ Դիստրիբյուտորներն են «ВИДЕОСОЮЗ» և «ДИНАРА»։

1990-ական թվականների կեսերից մուլտֆիլմը թողարկվել է VHS-ով «Мастер Тэйп» թողարկմամբ, իսկ 2000 թվականին՝ «Մանկական կինո. Խոջա Նասրեդին» մուլտֆիլմերի հավաքածուում։

2021 թվականին մուլտֆիլմը թողարկվել է թվային ձևաչափով՝ համանուն հավաքածուում։

1988-1989 թվականներին մուլտֆիլմի հիման վրա նկարահանվել են «Սուտլիկ որսկանը։ Մաս 1» (1988 թվական) և «Սուտլիկ որսկանը։ Մաս 2» (1989 թվական) դիաֆիլմերը։

## Ծանոթագրություններ

## Արտաքին հղումներ
* 

Կատեգորիա:1981 մուլտֆիլմեր
Կատեգորիա:«Հայֆիլմ» ստուդիայի մուլտֆիլմեր
Կատեգորիա:Ռոբերտ Սահակյանցի մուլտֆիլմեր
Կատեգորիա:Ռուսերեն մուլտֆիլմեր
Երեք արքաների տոն

**Երեք արքաների տոն** **(երեք թագավորների տոն)**, պաշտոնական տոն Բադեն-Վյուրթեմբերգի, Բավարիայի, Սաքսոնիա-Անհալթայի դաշնային նահանգներում, ինչպես նաև Իսպանիայում, Լեհաստանում և Խորվաթիայում։ Էստոնիայում տոնը եզրափակում է սուրբծննդյան տոնակատարությունները։ Կաթոլիկ եկեղեցու ամենակարևոր տոներից է, նշվում է հունվարի 6-ին։

## Պատմություն
thumb|200px|Քարե ձևուկներ երեք արքաների։ XVII դար

Աստվածահայտնության տոն կամ «երեք մոգերի» (երեք թագավորներ, երեք մարգարեներ, երեք իմաստուններ) տոնը առաջացել է Արևելքում քրիստոնեության ի հայտ գալու առաջին դարերում։ Արևմուտքում սկսեց նշվել  IV դարի սկզբին (սկզբում Գալլիյում) որպես երեք կարևոր իրադարձությունների միացում. երեք մարգարեների՝ նվերներով մանուկ Հիսուսի մոտ գալը, Հորդանանի ջրերում Հիսուս Քրիստոսի մկրտությունը և Աստվածահայտնությունը (մկրտության ժամանակ Սուրբ Հոգին աղավնու տեսքով իջավ Հիսուսի վրա)։ Այդ երեք թեմաները ներառվեցին VII դարի Հռոմի պատարագի մեջ։ Այս օրը կաթոլիկ եկեղեցիներում Գոհաբանական պատարագներ են մատուցվում՝ ի հիշատակ երեք թագավորների՝ Հիսուս Քրիստոսի երկրպագության։ Գերմանիայի Կաթոլիկ շրջաններում տոնի առթիվ երթեր են անցկացվում, ուղեկցվում է այսպես կոչված «աստղի հետ երգելով», որին մասնակցում են երեք թագավորների հանդերձանքը հագած երեխաներ, որոնցից մեկը կրում է մեծ, ներսից լուսավորված աստղ։ Երեխաները տնից տուն են գնում, երգում, նվերներ ու բարեգործական նպատակով նվիրատվություններ ստանում։

Տոնի մյուս սովորույթներն են «C + M + B» նշանի գրառումը, Սուրբծննդյան տիկնիկարկղում երեք թագավորների ձևուկների տեղադրումը, չար ոգիների քաշումը տնից, զուգվածների աղմկոտ երթեր։ Այս տոնի ժամանակ Բրեմենում Վեզեր գետի վրա անցկացվում է այսպես կոչված «Սառցե խաղադրույք»։

Ամենալայն միջոցառումները, կապված երեք թագավորների տոնի հետ, անցկացվում է Քյոլնի տաճարում, որտեղ նրանց մասունքները պահվում են հատուկ տապանակում, որը բերվել է 1164 թվականին Միլանից՝ Ֆրիդրիխ Բարբարոսայի հրամանով։ Բերվել է 1164 թվականին Միլանից՝ Ֆրիդրիխ I Շիկամորուս հրամանով։

## Ծանոթագրություններ

## Գրականություն
* Томан Инга. Праздник трех королей // Томан Инга. Праздничные встречи: христианские праздники в немецких традициях, литературе и искусстве. — М.: МСНК-Пресс, 2006. — С. 47-51 https://bibliothek.rusdeutsch.ru/catalog/4775

## Արտաքին հղումներ
* 
* 
* 

Կատեգորիա:Սուրբ ծնունդ
Կատեգորիա:Տոներ այբբենական կարգով
Քո հպման հետևում

**«Քո հպման հետևում»** (; ), հարավկորեական հեռուստասերիալ (դորամա) Խան Ջիմինի, Լի Մին Կիի և Սուհոյի մասնակցությամբ։ Պրեմիերան տեղի է ունեցել JTBC-ով 2023 թվականի օգոստոսի 12-ին և եթեր էր հեռարձակվում ամեն շաբաթ և կիրակի, ժամը 22:30-ին կորեական ժամանակով։ Սերիալը հասանելի է նաև Netflix հարթակի որոշ շրջաններում։

## Սյուժե
Սերիալը պատմում է հոգեչափական ունակություններ ունեցող անասնաբույժի և բորբոքվող դետեկտիվի մասին, որոնք սիրահարվում են միմյանց և հետաքննում են հանցագործությունները Մուջինի Չխունչխոնդո նահանգի փոքրիկ քաղաքում։

## Դերերում
### Հիմնական կազմ

* Հան Ջիմին՝ Պոն Եբունի դերում ()
* Լի Մինհի՝ Մուն Ջանյոլի դերում ()
* Սուհո՝ Կիմ Սոնուի դերում ()

### Երկրորդական կազմ
* Չու Մինգյոն՝ Պյո Օկհիի դերում

Պոն Եբունի ընկեր։

* Կիմ Հիվոն՝ Վոն Ջոնմուկի դերում

Մուջինի ոստիկանական բաժանմունքի պետը։

* Պակ Հյոկվոն՝ Պակ Չոնբեի դերում

: Շաման։

## Վարկանիշ

## Ծանոթագրություններ

## Արտաքին հղումներ
* Официальная страница сериала на HanCinema

Կատեգորիա:2023 հեռուստասերիալներ
Կատեգորիա:Կորեերեն հեռուստասերիալներ
Կատեգորիա:Հարավկորեական ռոմանտիկ հեռուստասերիալներ
Անուպամ Տրիպատի

**Անուպամ Տրիպատի** (անգլ․ *Anupam Teuripati*, կոր․ 아누팜 트리파티, ), հնդկական ծագումով հարավկորեացի դերասան։ Հանդես գալով մի քանի ֆիլմերում և հեռուստատեսային շոուներում՝ նա համբավ ձեռք բերեց «Կաղամարի խաղ» (2021) դրամատիկ սերիալում իր գլխավոր դերով, որտեղ նա խաղաց որպես 199 համարի մասնակից՝ որպես պակիստանցի Ալի Աբդուլ։

## Կենսագրություն
### Վաղ տարիներ
Անուպամ Տրիպատին ծնվել է Հնդկաստանի մայրաքաղաք Նյու Դելիում, 1988 թվականի նոյեմբերի 2-ին։ Ծնողները պատկանում էին միջին խավին և կապ չոնեն արվեստի հետ։ Տղան սկկսել է զբաղվել դերասանությամբ և այդ գործով սկսել է հետաքրքրվել «Սպարտակի» բեմադրությանը մասնակցելուց հետո։ Միանալով դրամատուրգ Շահիդ Անվարի «Behroop» թատերախմբին՝ երիտասարդն այնտեղ աշխատել է 2006-2010 թվականներին։

Հետաքրքրվելով կորեական դորամաներով՝ սկսնակ արտիստը ցանկանում էր կարիերա շարունակել Հարավային Կորեայում։ 2010 թվականին նրան հաջողվել է ստանալ կրթաթոշակ KNUA-ից՝ Կորեայի արվեստի ազգային համալսարանից։ Սրա շնորհիվ Տրիպատին տեղափոխվել է Սեուլ։ Չիմանալով կորեերեն՝ ուսանողը համառորեն ուսումնասիրել է այն, ինչը տևել է երկու տարի։ Բակալավրի կոչումը ստանալուց հետո Անուպամը նպատակադրվել է ստանալ մագիստրոսի կոչում։

### Մասնագիտություն
Այն բանից հետո, երբ KNUA-ի երրորդ կուրսում ուսանելիս գերազանց խոսում էր կորեերեն, սկսեց մասնակցել գովազդային հոլովակներում։ 2014 թվականին նա իր դեբյուտը կատարեց «Օդե իմ հորը» ֆիլմում, հանդես գալով որպես շրիլանկացի։ Տրիպատիի ստեղծագործական կենսագրությունը շարունակեցին «Ասուրա. խելագար քաղաք», «Հաջողակ բանալի» (2016), «Միսս և միսիս ոստիկան» (2019) ֆիլմերի անանուն կերպարները։

Անուպամը հայտնվել է «Ասդալի քրոնիկները», «Օտարները դժոխքից» (2019), «Բժշկական իմաստություն» (2020) հեռուստասերիալների դրվագներում։ Ամենից հաճախ նա պատկերում էր Հարավարևելյան Ասիայի երկրներից միգրանտ աշխատողներին, որոնք փորձում էին ձուլվել կորեական հասարակությանը։

Դերասանի առաջին գլխավոր դերը եղել է ապօրինի պակիստանցի միգրանտ Աբդուլ Ալիի դերը Netflix-ի «Կաղամարի խաղ» սերիալում։ Փորձելով բարելավել կնոջ և փոքրիկ երեխայի կյանքը՝ տղամարդը որոշել է մասնակցել 199 համարի գոյատևման խաղին։ Դրամայի ռեժիսոր և շոուռաներ Հվանգ Դոնգ Հյուկը նշել է, որ ընտրել է Տրիպատիին կորեերենի սահուն և զգացմունքային դերասանական վարպետության պատճառով։ Բարեհամբույր Ալին միացել է գլխավոր հերոս Սոնգ Գի Հունի «խմբին», բայց նրան դավաճանել է իր նոր ընկերներից մեկը։

Սերիալը արագ տարածում գտավ և առաջին շաբաթների ընթացքում դիտումների թիվը գերազանցեց 142 միլիոնը։ Հայտնի դարձան նաև նկարահանումներին մասնակցած դերասանները։ Նրանց թվում էր Անուպամ Տրիպատին։ «Կաղամարի խաղ»-ի շնորհիվ հնդիկը դարձավ ճանաչելի, իսկ Instagram-ի նրա հետևորդների թիվը 10 հազարից հասավ 2,5 միլիոնի։

### Անձնական կյանք
Արտիստի ծնողները մնացել են հայրենիքում։ Մայրը ողջ է, հայրը մահացել է 2017 թվականին։ Դերասանի մայրենի լեզուն հինդին է։ Արդեն 2023 թվականին նա վարժ տիրապետում է կորեերենին և անգլերենին։ Տրիպատին ամուսնացած չէ։ Նա ապրում է Սեուլում և կրթությունը շարունակում Կորեայի արվեստի ազգային համալսարանում։

## Աշխատանքներ
### Ֆիլմագրություն

### Հեռուստատեսություն

### Թատերական բեմադրություններ

## Ծանոթագրություններ

Կատեգորիա:Հնդիկ դերասաններ
Կատեգորիա:Հարավկորեացի հեռուստատեսային դերասաններ
Կատեգորիա:Հնդիկ կինոդերասաններ
Կատեգորիա:Հարավկորեացի դերասաններ
«Ў» տառի արձան

**«Ў» տառի արձան** (), Բելառուսի Պոլոցկ քաղաքում գտնվող արձան, որը նվիրված է բելառուսական այբուբենի 22-րդ տառին։ Գտնվում է քաղաքի կենտրոնում՝ Ֆրանցիսկ Սկորինայի պողոտայի բուլվարում։

## Պատմություն
Տեղադրվել է 2003 թվականի սեպտեմբերին «Բելառուսական գրի օրվա» 10-րդ տոնակատարության ժամանակ։ Հուշարձանի գաղափարը պատկանում էր այն ժամանակ Պոլոցկի քաղաքային գործկոմի նախագահ Վլադիմիր Տոչիլային։ Հուշարձանի հեղինակը պոլոցկցի բելառուս նկարիչ Իգոր Կուրժալովն է։

## Նկարագրություն
Արձանը պատրաստված է գրքի կազմի տեսքով, որի վրա դրված են «Ў» տառով բառեր, ինչպես նաև մեջբերում Ռիգոր Բարադուլինի «Եփրոսինեից, Սկորինայից, Պոլոցկից սկսվեց աշխարհը» ():

## Վանդալություն
2014 թվականի հունիսին հուշարձանի վրա արված Բորոդուլինի բանաստեղծությունները վնասվել էին։ 2016 թվականին արձանը վերականգնվել է։

## Ծանոթագրություններ

## Արտաքին հղումներ
* «Ў» տառի արձան Глобус Белоруссии կայքում։

Կատեգորիա:2003 հիմնադրումներ
Կատեգորիա:Բելառուսի հուշարձաններ
Մորաքույր Մարթա (հեռուստասերիալ)

«**Մորաքույր Մարթա**» — ռուսական կատակերգական հեռուստասերիալ՝ արտադրված «Art Pictures Vision»-ի կողմից՝ «BIack Box Production»-ի մասնակցությամբ։ Այն պատմում է մի փոքրիկ աղջկա մասին, ով միայնակ է հաղթահարում կյանքի դժվարությունները։ Սերիալի պրեմիերան տեղի է ունեցել 2022 թվականի հոկտեմբերի 3-ին ՍՏՍ ալիքով։

## Սյուժե
Իննամյա աղջիկը՝ Մարթան, ապրում է Մոսկվայում առանց ծնողների (ովքե՞ր են նրա ծնողները և որտե՞ ղ են անհայտ է)։ Աղջկա կողքին միայն պապիկն է, ով խնամքի կարիք ունի։ Մարթան բոլորից թաքցնում է իր ընտանեկան կարգավիճակը, որպեսզի չհայտնվի մանկատանը։ Նա ստիպված է մեծահասակ կյանք վարել, քանի որ բացի դպրոցական դասերից, նա ունի բազմաթիվ տնային գործեր։ Մի օր նրան այցելության է գալիս Կազանից բարեկամ Մարատը, որը նրանց հետ հաստատվում է նույն բնակարանում։ Սակայն նրա նպատակը աղջկա մասին հոգ տանելը չէ։ Մարատը մեծ գումար է պարտք, և իր պարտքերը փակելու համար որոշում է տիրանալ Մարթայի բնակարանին։

Հետագայում պարզվում է, որ Մարթայի իսկական անունը Իրինա է, և նա Վորոնեժի մանկատան նախկին սան է։ 7 տարեկանում Իրինան փախել է մանկատնից և հայտնվել Մոսկվայում, որտեղ նրան ապաստան է տվել Վասիլի Սամսոնովը, ով փաստացի դարձավ նրա պապիկ։

Աստիճանաբար Մարատի մոտ զգացմունքներ են ծնվում Մարթայի հանդեպ և հրաժարվում է նրա բնակարանի հետ կապված խարդախության մտքից։ Առաջին եթերաշրջանի վերջում նա դառնում է Մարթայի ու պապիկի խնամակալը, ինչպես նաև հայտնի է դառնում, որ Մարթան ունի երկվորյակ քույր՝ Յուլիա։

## Դերերում
### Գլխավոր դերակատարներ

### Երկրորդական դերակատարներ

### Էպիզոդիկ դերակատարներ

## Հեռուստասերիալի արտադրություն
Հեռուստասերիալի առաջին եթերաշրջանը նկարահանվել է 2021 թվականի դեկտեմբերից մինչև 2022 թվականի մարտը Մոսկվայում։ Պրեմիերան տեղի է ունեցել 2022 թվականի հոկտեմբերի 3-ին։

Եթերաշրջանի վերջին տիտրերում հայտնվում են «Մեր տուն» ընտանիքի աջակցության կենտրոնի 16-ամյա սան Նինա Կոննովայի նկարները։

Հեռուստասերիալը շարունակվել է երկրորդ սեզոնով, որի նկարահանումները սկսվել են 2023 թվականի ամռանը։ Դրա պրեմիերան կկայանա 2024 թվականին։

## Եթերաշրջաններ

## Սերիաների ցանկ
### Առաջին եթերաշրջան

## Սերիալի մասին կարծիք
* Մարիյա Բաբաևա, «Կինոաֆիշա»-յի գրախոսություն՝

Հեռուստասերիալը բարձր գնահատականի է արժանացել «ԿինոՊոիսկ»-ում՝ 10-ից 8,3։

## Մրցանակներ
* 2022 թվականի դեկտեմբերին հեռուստասերիալը ստացավ *«Самый ОК»* մրցանակը «Տարվա սերիալ» անվանակարգում։
* 2022 թվականի դեկտեմբերին *«Patriki Film Festival»*-ում հեռուստասերիալը մրցանակ ստացավ՝ տարվա գլխավոր սոցիալական կինոնախագիծ։

## Ծանոթագրություններ

Կատեգորիա:Ռուսական հեռուստասերիալներ
Կատեգորիա:Ռուսական սիթքոմներ
Նովոպանգեա

**Նովոպանգեա** կամ **Novopangea** (հունարեն-լատիներեն «Նոր Պանգեա») հնարավոր ապագան է սուպերմայրցամաքում, որը գոյությունը ենթադրել է Ռոյ Լիվերմորը 1990-ականների վերջը։ Այն ենթադրում է Խաղաղ օվկիանոսի վերացում, Ավստրալիայի միացումը Արևելյան Ասիայի հետ և Անտարկտիդայի դեպի հյուսիս շարժումը։

## Այլընտրանքային սցենարներ
Պալեոնտոլոգ Ռոնալդ Բլեյքին տեկտոնական զարգացման հաջորդ 15-ից 100 միլիոն տարիները նկարագրել է որպես բավականին կայուն և կանխատեսելի, բայց այդ ժամանակաշրջանում ոչ մի գերմայրցամաք չի ձևավորվի։ Դրանից բացի, նա զգուշացնում է, որ երկրաբանական գրառումը լի է տեկտոնական ակտիվության անսպասելի տեղաշարժերով, որոնք հետագա կանխատեսումները դարձնում են «շատ, շատ ենթադրական»։ Բացի Նովոպանգեայից, երկու այլ հիպոթետիկ սուպերմայրցամաքներ՝ «Ամազիան» և Քրիստոֆեր Սքոտեզի «Պանգեա Ուլտիման» նկարազարդվել են 2007 թվականի հոկտեմբերի «Նոր գիտնական» հոդվածում։

## Ծանոթագրություններ

Կատեգորիա:Գերմայրցամաքներ
Կատեգորիա:Սպասվող իրադարձություններ
2024 թվականն Իրանում

Ստորև ներկայացված է **[[2024]] թվականին [[Իրան]]ում** տեղի ունեցած իրադարձությունները։

## Գործող պաշտոնյաներ
* Իրանի բարձրագույն ղեկավար` Ալի Խամենեի
* Իրանի նախագահ` Իբրահիմ Ռաիսի 
* Իսլամական խորհրդատվական ժողով՝ Մուհամմադ Բաղեր Ղալիբաֆ
* Իրանի դատական համակարգի ղեկավար՝ Ղոլամ-Հոսեյն Մոհսենի-Էջեի

## Իրադարձություններ
### Հունվար
* Հունվարի 1
** Իրանական «Ալբորզ» ֆրեգատը՝ բանակային նավատորմի 94-րդ նավատորմիղի կազմում հատում է Բաբ-էլ-Մանդեբի նեղուցը և մտնում Կարմիր ծովի ավազան։

## Տես նաև
* 2023 թվականն Իրանում
* 2025 թվականն Իրանում

## Ծանոթագրություններ

Կատեգորիա:2020-ականներ Իրանում
Կատեգորիա:2024 Ասիայում
Կատեգորիա:2024 Իրանում
Կատեգորիա:21-րդ դարի տարեթվեր Իրանում
Rehab (երգ, Ռիհաննա)

**«Rehab»**, բարբադոսցի երգչուհի Ռիհաննայի երգը իր «*[[Good Girl Gone Bad]]*» (2007) երրորդ ստուդիական ալբոմից։ Def Jam Recordings-ը երգը ներկայացրել է Contemporary hit radio-ում Միացյալ Նահանգներում 2008 թվականի հոկտեմբերի 6-ին որպես ալբոմի ութերորդ և վերջին սինգլ։ Այն թողարկվել է Մեծ Բրիտանիայում որպես CD սինգլ 2008 թվականի դեկտեմբերի 8-ին։ Սինգլը Ավստրիայի, Գերմանիայի, Նիդեռլանդների և Նորվեգիայի հիթ-շքերթներում ընդգրկվել է առաջին տասնյակում։ Այն հասել է 16-րդ հորիզոնականին UK Singles Chart-ում և 18-րդ հորիզոնականին Billboard Hot 100-ում։ Այն երկու անգամ հավաստագրվել է Ամերիկյան ձայնագրման արդյունաբերության ասոցիացիայի (RIAA) կողմից որպես պլատինե։

## Ստեղծում
«Rehab»-ը երեք երգերից մեկն է, որը գրվել և թողարկվել է Թիմբալենդի կողմից Ռիհաննայի «Good Girl Gone Bad» երրորդ ստուդիական ալբոմի համար։ Թիմբալենդը հյուրախաղերի է եղել Ջասթին Թիմբերլեյքի հետ՝ «FutureSex/LoveSounds» ալբոմը գովազդելու համար, որի պրոդյուսերն  եղել։ Չիկագոյում շոուի ավարտից հետո նրանք միացել է Ռիհաննային ստուդիայում, որտեղ Թիմբերլեյքը փորձել է փոփոխոթյունների ենթարկել ռիթմերը և մեղեդիները։ Մի քանի շաբաթ անց երեքն էլ հավաքվել ե Նյու Յորքում, որտեղ Թիմբերլեյքն արդեն երգ էր հորինել Ռիհաննայի համար։ Թիմբալենդը Ռիհաննայի համար ստեղծել է «Rehab» երգը, երբ Թիմբերլեյքը ներս է մտել և սկսել իմպրովիզներ անել։ Հաննոն Լեյնը եղել է երգի համահեղինակն ու համապրոդյուսերը, իսկ Դեմասիո Կաստելյոնը ձայնագրել և միքսավորել է այն 2007 թվականին Նյու Յորքի *Roc The Mic Studios*-ում։

Թիմբերլեյքը Entertainment Weekly -ին ասել է, որ, իր կարծիքով, երգը  Ռիհաննային հնարավորություն կտադառնալ ինքնաբավ երգչուհի երաժշտական ինդուստրիայում։ Ռիհաննան Digital Spy-ից Ռոբերտ Քոփսիին ասել է, որ իրեն դուր է եկել Թիմբերլեյքի հետ աշխատելը և շատ բան է սովորել այդ ընթացքում. «Ջասթինի հետ ստուդիայում աշխատելը պարզապես հիանալի է։ Նա զվարճալի տղա է և փորձում է հաճելի մթնոլորտ ստեղծել ստուդիայում։ Նա նաև հանճար է, երբ խոսքը վերաբերում է երգերի տեքստերին»։

## Երաժշտական տեսահոլովակ
Ռիհաննան 2008 թվականի հոկտեմբերի 22-ին Լոս Անջելեսից ոչ հեռու գտնվող Վասկես Ռոքս այգում նկարահանել է երգի տեսահոլովակը Ջասթին Թիմբերլեյքի հետ։ Տեսահոլովակի ռեժիսորը Էնթոնի Մանդլերն է։ Տեսահոլովակի պրեմիերան կայացել է 2008 թվականի նոյեմբերի 17-ին MTV-ում և Ռիհաննայի YouTube-յան ալիքում։

## Երգացանկ

* **CD սինգլ / թվային ներբեռնում**
# «Rehab» — 4:54
# «Rehab» (Instrumental) — 4:54

* **US / CAN exclusive digital download**
# «Rehab» (Timbaland Remix) — 3:30

## Հիթ-շերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Ռիհաննայի երգեր
Դեղձենու ցողունային լվիճ

**Դեղձենու ցողունային լվիճ**  (), դեղձենու վնասատու։ Հավասարաթևավորների (Homoptera) կարգի *Aphididae* ընտանիքի միջատ։ Վնասում է ճյուղերը և ծառաբունը։ Անթև կուսածինը տանձաձև է, մոխրագորշավուն։ Մարմնի երկարությունը՝ մինչև 5 մմ։

## Տարածվածություն
Տարածված է  Փոքր Ասիայում, Պաղեստինում, Իրանում, Հնդկաստանում, Եգիպտոսում, Այսրկովկասում, Ղրիմի հարավային ափերին, Միջին Ասիայում։ Հայաստանի Հանրապետությունում տարածված է դեղձենու մշակության բոլոր շրջաններում, երբեմն հանդիպում է նաև ծիրանենու, նշենու, սալորենու և շլորենու վրա։ Ձմեռում է ձուն` ծառաբնի և կմախքային ճյուղերի վրա։ Գարնանը՝ ծառերի հյութաշարժությունն սկսվելուն զուգընթաց, ձվերից դուրս են գալիս թրթուրները ծծում ճյուղերի ու բնի հյութը։ Կուսածին ճանապարհով մինչև 10 սերունդ տալուց հետո սեպտեմբերին լվիճների գաղութներում ի հայտ են գալիս արուներն ու էգերը, որոնք զուգավորվելուց հետո դնում են մինչև 16 ձմեռող ձու։ Բուռն վարակի դեպքում ծառերի բունը և ճյուղերն արտաքինից ծածկվում են լվիճներով, որոնց արտաթորանքը կաթում է գետնին և ծառերի սաղարթի տակ առաջացնում մուգ, խոնավ շերտեր։ Այդպիսի նշաններով ծառի ճյուղերի վրա կարելի է հեշտությամբ հայտնաբերել լվիճների գաղութները։ Նման զարրգացումն ընթանում է գարնանից մինչև ուշ աշուն միայն ծառի վրա։

## Պայքարի միջոցառումները
Վեգետացիայի ընթացքում սրսկել Բի 58, վալսոատ, կոնդոր, դուրսբան, նուրել-Դ և այլ միջատասպաններով:

Կատեգորիա:Վնասատուներ
Կատեգորիա:Միջատներ
Տուստլա Գուտիեռես

**Տուստլա Գուտիեռես** (), քաղաք Մեքսիկայում, Չիապաս նահանգի մայրաքաղաքը, ինչպես նաև համանուն մունիցիպալիտետի վարչական կենտրոնը։ Բնակչությունը, ըստ 2020 թվականի մարդահամարի տվյալների, 578 830 մարդ էր։

## Պատմական փաստեր
Բնակավայրը նախաիսպանական շրջանում հիմնադրել է սոկե ժողովրդը, որը այն անվանել են Կոյատոկ, որը կարող է թարգմանվել որպես ճագարի վայր։

1486 թվականին տարածաշրջանը նվաճել են ացտեկները, իսկ բնակավայրը վերանվանվել է Տոչտլան, որը նահուատլերեն լեզվով համարժեք էր սոկեական անվանմանը։

Գաղութացման շրջանում իսպանացիները անունը փոխել են ավելի ընթեռնելի տարբերակով՝ Տուստլայով։

1813 թվականի հոկտեմբերի 29-ին բնակավայրը ստացել է վիլլայի կարգավիճակ, իսկ 1829 թվականի հուլիսի 27-ին նահանգապետ Էմետերիո Պինեդան նրան շնորհել է քաղաքի կարգավիճակ։

1848 թվականի մարտի 31-ին քաղաքի անվանմանը ավելացվել է Խոակին Միգել Գուտիեռեսի ազգանունը՝ ի պատիվ քաղաքի բնիկ՝ 1832-1835 թվականներին Չիապասի նահանգապետի։

1892 թվականի օգոստոսի 11-ին քաղաք է դարձել է Չիապաս նահանգի մայրաքաղաքը։

1910 թվականին քաղաքում բացվել է հանրային գրադարան։

1965 թվականի հուլիսի 24-ին  Սուրբ Մարկոսի ծխական կենտրոնը հիմնադրել է Տուսթլա Գուտիեռեսի թեմը։

## Ծանոթագրություններ

## Արտաքին հղումներ
* 

Կատեգորիա:Մեքսիկայի քաղաքներ
Կատեգորիա:Հյուսիսային Ամերիկայի բնակավայրեր
Կատեգորիա:1486 հիմնադրումներ
Կատեգորիա:1526 թվականին հիմնադրված բնակավայրեր
Կատեգորիա:1486 թվականին հիմնադրված բնակավայրեր
Հեքիաթ մթության մասին

**«Հեքիաթ մթության մասին»** (), ռեժիսոր Նիկոլայ Խոմերիկիի դրամատիկական ֆիլմը, որը նկարահանվել է 2009 թվականին Վլադիվոստոկում։

Ֆիլմը ցուցադրվել է միջազգային (2009 թվականի Կաննի 62-րդ միջազգային կինոփառատոնի «Հատուկ հայացք» ծրագրի մասնակից) և ռուսական կինոփառատոններում («Կինոտավր-2009»՝ Տղամարդու լավագույն դերի համար մրցանակ Բորիս Կամորզինին)։

## Սյուժե
Անչափահասների գործերով տեսչության աշխատակից Անգելինան ապրում է Վլադիվոստոկում՝ Ճապոնական ծովի ափին։ Փողոցներում գիշեր-ցերեկ երիտասարդ, գեղեցիկ, եռանդուն տղամարդիկ և կանայք տարված են նույն հոգսով՝ ծանոթանալ, սիրահարվել։ Գելան բոլորովին միայնակ է։ Նա ուշադրություն չի դարձնում իր մենակության վրա՝ իր սիրտը սնուցելով իր աշխատանքի ջերմությամբ. աշխատանքի ընթացքում Անգելինան շատ է շփվում դժվար երեխաների հետ, փորձում է նրանց հետ լինել քնքուշ, սիրալիր և ուրախանում է նրանց հիացմունքով։

Բայց մի օր փոքրիկ հիվանդ տղան ասում է Գելային, որ նա «չոր ծեր պառավ» է։ Դա հերոսուհու համար դառնում է ճշմարտության հետ առերեսման պահ, տղայի խոսքերը կարծես մարտահրավեր են նրա համար, և նա որոշում է փոխվել։ Որոշում է վերջ տալ իր մենակությանը։

## Դերերում
* Ալիսա Խազանովա – *Գելյա*
* Բորիս Կամորզին – *Դիմիչ
* Յուրի Սաֆարով – *Բագրատ

## Նկարահանող խումբ
* Ռեժիսոր՝ Նիկոլայ Խոմերիկի
* Սցենարի հեղինակներ՝ Ալեքսանդր Ռոդիոնով, Նիկոլայ Խոմերիկի
* Օպերատոր՝ Ալիշեր Համիդխոջաև
* Պրոդյուսերներ՝ Ռոման Բորիսևիչ, Ալեքսանդր Կուշաև

## Մրցանակներ և անվանակարգեր
* Բրատիսլավայի միջազգային կինոփառատոն 2009 - Գրան պրի (անվանակարգ)
* Կաննի կինոփառատոն 2009 - «Հատուկ հայացք» մրցանակ (անվանակարգ)
* «Նիկա» մրցանակ 2010 - Լավագույն օպերատոր (Ալիշեր Համիդխոջաև, անվանակարգ)
* «Խաղաղ միջօրեականներ» 2009 - Վլադիվոստոկի քաղաքապետի մրցանակ (Ալիսա Խազանովա, հաղթանակ)
* Ռուսաստանի կինոգետների և կինոքննադատների գիլդիայի մրցանակ 2009 - Լավագույն օպերատոր (Ալիշեր Համիդխոջաև, հաղթանակ), երկրորդ պլանի լավագույն դերասան (Բորիս Կամորզին, հաղթանակ)
* Սոչիի ռուսական բաց կինոփառատոն 2009 - Տղամարդու լավագույն դերակատարում (Բորիս Կամորզին, հաղթանակ), փառատոնի գլխավոր մրցանակ լիամետրաժ ֆիլմի համար (անվանակարգ)

## Ծանոթագրություններ

## Աղբյուրներ
* 
* 
* 

## Արտաքին հղումներ
* «Հեքիաթ մթության մասին» ֆիլմը «Коктебель» կինոընկերության պաշտոնական կայքում 
*  
* Կինոքննադատների արձագանքները seance.ru կայքում

Կատեգորիա:2000-ականների ռուսերեն ֆիլմեր
Կատեգորիա:2009 դրամա ֆիլմեր
Կատեգորիա:2009 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Ճըլայճայ

**Ճըլայճայ** () գյուղ Չինաստանի Գանսու գավառի Գոբի անապատի եզրին։ Տարածքը վերանվանվել է հնագույն շրջանի Լիցիենի անունով, և գտնվում է Ծյաոծիաճուան քաղաքում, Յոնչան երկրամաս։

Ճըլայճայի ժամանակակից բնակիչներից ոմանք, որն այժմ հայտնի է որպես Լիցիեն գյուղ, կասկածվում են որպես հռոմեացի զինվորների խմբի ժառանգներ, որոնք երբեք չեն հաշվառվել Կարրեի ճակատամարտում գերի ընկնելուց հետո։ Չնայած այս պատմությունը գրավել են որոշ տարածքի բնակիչներ, վերջին իշխանությունները ցույց են տվել, որ հասկացությունը լուրջ թերություններ ունի։

## Կորած հռոմեացիների առասպելը
Ճըլայճայը մեծ ուշադրության է արժանացել միջազգային լրատվամիջոցների և հետազոտողների կողմից մի վարկածի պատճառով, որն ասում է, որ նրա բնակիչները կարող էին սերված լինել Հռոմեացիների կողմից։ Նախկին Լիցիեն շրջանի տարածքը հայտնի է իր բնակիչների առանձնահատուկ ֆիզիկական տեսքով։ Բնակչությունն ունի Եվրոպայում տարածված հատկությունների ավելի տարածված հաճախականություն, ինչպիսիք են ակվիլինային քթերը, շեկ կամ բաց գույնի մազերը, կապույտ կամ կանաչ աչքերը և համեմատաբար բաց մաշկի երանգները։ 1940-ականներին Հոմեր Դաբսը, Չինաստանի պատմության պրոֆեսոր Օքսֆորդի համալսարանում, առաջարկեց, որ Լիցիենի ժողովուրդը սերում է Հռոմեական լեգեոներներից որոնք գերի են ընկել Կարրեի ճակատամարտում։ Դուբսի տեսության մի քանի հետազոտություններ են իրականացվել։ Մինչ օրս Ճըլայճայում չի հայտնաբերվել են ոչ մի արտեֆակտ, որը կարող է հաստատել հռոմեական ազգի ներկայությունը, ինչպիսիք են մետաղադրամները կամ զենքերը։ Ռոբ Գիֆորդը, մեկնաբանելով տեսությունը, այն նկարագրեց որպես շատ «գյուղական առասպելներից» մեկը։

Քաղաքի պատմությունը ցույց է տալիս, որ այն հիմնադրվել է Ք.ա. 36 թվականին Ճըճըի պատերազմի ժամանակ։ 37 թվականին Արևմտյան Հան դինաստիայի գեներալ Չեն Թանը () հարձակվեց Սյոննուի վրա և շատ ռազմագերիների տարավ Չինաստան։ Ճըլայճայը, անշուշտ, մոտ երկու հազար տարի առաջ գտնվող Հին Հռոմեական կայսրության ճանապարհներին մոտ չէր։ Առավել ևս, այնտեղ հասնելու համար այն ժամանակ պետք էր անցնել Պարթևական կայսրության միջով (այժմ՝ Իրան և Իրաք), որը Հռոմի երդվյալ թշնամին էր։ Այս բանտարկյալներին հող են տվել ապրելու համար։ Այն տարածքը, որտեղ բնակություն են հաստատել բանտարկյալները, կոչվում էր Լիցիըն, և հենց այստեղ է գտնվում այսօր Ճըլայճայը:Արևելյան Հան դինաստիայի աշխարհագրության գրքում գրված է, որ «տեղացիները հռոմեացի ռազմագերիների նախնիներին կոչում են «Լիծիեն»՝ հունահռոմեական ծագում ունեցող չինական տերմինով։

2005 թվականին գենետիկական թեստավորումը ցույց տվեց, որ Ճըլայճայի որոշ բնակիչների ԴՆԹի 56%-ը կարող է դասակարգվել որպես կովկասոիդ, սակայն չի որոշել դրանց ծագումը։ 2007-ին ԴՆԹ-ի հետագա ուսումնասիրությունը պարզեց, որ «հայրական գենետիկական փոփոխությունը» չի աջակցում «հռոմեական վարձկան ծագմանը», և որ Լիցիենի ժամանակակից բնակչությունը գենետիկորեն համահունչ է նրան, որ այն «չինական Հանի մեծամասնության ենթախումբ է»։

## Աշխարհագրություն
Ճըլայճայը գտնվում է Հեքսի միջանցքի Չինաստանի հյուսիսային շրջանում, Գոբի անապատի արևելյան եզրին։ Այն գյուղական տարածք է, մոտակա քաղաքը գտնվում  է 300 կիլոմետր հեռավորության վրա։

## Ծանոթագրություններ

Կատեգորիա:Չինաստանի ազգեր
Կատեգորիա:Չինաստանի պատմություն
Սոնա Համբարձումյան

**Սոնա Անուշևանի Համբարձումյան** (*Սոնա Համբարձում*, ), հայ բանաստեղծուհի։ ՀԳՄ և Արցախի գրողների միության անդամ անդամ 2009 թվականից։

## Կենսագրություն
Սոնա Համբարձումյանը ծնվել է 1990 թվականի դեմտեմբերի 1-ին Արցախի Հանրապետության Մարտակերտի շրջանի Մատաղիս գյուղում։ 2007 թվականին ավարտել է Ստեփանակերտի Աշոտ Ղուլյանի անվան թիվ 2 միջնակարգ դպրոցը։ 2011 թվականին ավարտել է Ստեփանակերտի «Գրիգոր Նարեկացի» համալսարանի իրավագիտության բաժինը, 2013 թվականին նույն մասնագիտության մագիստրատուրան։

2010-2012 թվականներին  աշխատել է Ստեփանակերտի «Գրիգոր Նարեկացի» համալսարանի համակարգչային բաժնում։ 2013-2023 թվականներին եղել է նույն համալսարանի իրավագիտության ամբիոնի դասախոս, 2019 թվականից «Իրավագիտություն» կրթական ծրագրի ղեկավարը (հասարակական հիմունքներով), իսկ 2019-2020 թվականներին Հասարակայնության հետ կապերի և լրատվության բաժնի պատասխանատուն, ինչպես նաև  իրավագիտության ամբիոնի վարիչի պաշտոնակատար։ 2020-2021 թվականներին համակարգել է  համալսարանի արտաքին կապերի բաժինը։ 2020-2023 թվականներին եղել է «Արցախի պահեստազորի սպաների միություն» ՀԿ համակարգող, հասարակական և լրատվական աշխատանքների պատասխանատու։ 2020-2023 թվականներին Արցախի Հանրապետության կադաստրի և պետական գույքի կառավարման կոմիտեի աշխատակազմի իրավաբանական բաժնի պետ։ 2023 թվականին տեղափոխվել է Երևանի, «Ուրարտու» համալսարանի ռեկտորի խորհրդականն է, որակի ապահովման բաժնի պատասխանատուն։

## Պարգևներ, մրցանակներ
* 2011 - Արցախի գրողների միության տարվա մրցանակին (բանաստեղծական շարքի համար)
* 2018 - աշխատանքի բարձր արդյունավետության համար՝ «Գրիգոր Նարեկացի» համալսարանի պատվոգիր։ 
* 2018 - Մայրության և գեղեցկության օրվա առթիվ՝ «Ղարաբաղյան վետերանների միություն» կազմակերպության պատվոգիր։ 
* 2019 - Համազգային՝ Արցախի գրական մրցույթի գլխավոր մրցանակ։
* 2021 - «Նարեկացի» կրթագիտական մեդալի։ 
* 2023 - Պոեզիայի միջազգային մրցանակին (Ռումինիա)։
* 2023 - «Ռուսկի Դոմ» Ռուսաստանի գիտության և մշակույթի կենտրոնի Երիտասարդ թարգմանիչների երկրորդ մրցանակ։

## Մատենագիտություն
* Երկու բառ ունեմ քեզ ասելու, 2012 (հայերեն և ռուսերեն բաժիններով)։ 
* Ի դեմս արևի, Ստեփանակերտ, Դիզակ պլյուս հրտ․, 2009, 47 էջ։ Խմբագիր՝ Վարդան Հակոբյան։
* Գանգրահեր կարոտ, Ստեփանակերտ, Դիզակ պլյուս հրտ․, 2017, 179 էջ։ Խմբագիր և առաջաբանի հեղինակ՝ Աշոտ Գաբրիելյան։

## Ծանոթագրություններ

Կատեգորիա:Հայ բանաստեղծուհիներ
Կատեգորիա:Արցախի գրողների միության անդամներ
Պիեռ Ագոստինի

**Պիեռ Ագոստինի** ( ), ֆրանսիացի էքսպերիմենտալ ֆիզիկոս, Օհայոյի պետական համալսարանի պատվավոր պրոֆեսոր։ Ագոստինին  հայտնի է ուժեղ դաշտի լազերային ֆիզիկայի և ատտվայրկյանական գիտության ոլորտում իր նորարական աշխատանքով։ Նա հատկապես հայտնի է շեմից բարձր իոնիզացման դիտարկմամբ և երկֆոտոտոնային անցումների (RABBITT) ինտերֆերենցիայի միջոցով ատտվայրկյանական հարվածի վերակառուցման գյուտով։ Նա, համատեղ արժանացել է 2023 թվականի Ֆիզիկայի Նոբելյան մրցանակի։

## Կրթություն և կարիերա
Պիեռ Ագոստինին ծնվել է Թունիսում՝ Թունիսի ֆրանսիական պրոտեկտորատում, 1941 թվականին։ 1959 թվականին նա ավարտել է Prytanée ազգային ռազմական դպրոցը, Լա Ֆլեշում, Ֆրանսիա։

Ագոստինին ֆիզիկա սովորել է Էքս-Մարսելի համալսարանում, որտեղ հետագայում ստացել է ֆիզիկայի բակալավրի կոչում։ 1968 թվականին նա պաշտպանեց դոկտորական թեզը՝ ուլտրամանուշակագույն ճառագայթների բազմաշերտ դիէլեկտրիկ ֆիլտրերի վերաբերյալ, որը կոչվում էր *Appareillage permettant la réalisation de filtres multidiélectriques UV: Étude des couches Sb<sub>2</sub>O<sub>3</sub>*.

Դոկտորական պաշտպանելուց հետո, նա 1969 թվականին դարձավ CEA Saclay-ի գիտաշխատող և մինչև 2002 թվականը մնաց այնտեղ։ Այդ ընթացքում Ագոստինին աշխատել է Ժերար Մեյնֆրեյի և Կլոդ Մանուսի լաբորատորիայում, որտեղ նա հզոր լազերներ օգտագործելով հետազոտել է բազմաֆոտոնային իոնացումը։ 1979 թվականին նրանք առաջինն էին, որ դիտարկել են քսենոնային գազի շեմից բարձր իոնացում։

2001 թվականին Ագոստինին և նրա թիմը CEA Saclay-ում Հարմ Գերտ Մյուլերի հետ Նյութերի հիմնարար հետազոտությունների հոլանդական հիմնադրամում (FOM), օգտագործելով ժամանակակից լազեր Laboratoire d'Optique Appliquée [fr], կարողացան ստեղծել 250 ատտվայրկյան տևողությամբ իմպուլսների շղթա։ Վերամիավորելով ուլտրակարճ ուլտրամանուշակագույն իմպուլսները սկզբնական ինֆրակարմիր լույսի հետ՝ նրանք ստեղծեցին ինտերֆերենցիայի էֆեկտ, որը նրանց թույլ տվեց բնութագրել իմպուլսների երկարությունը և կրկնման հաճախականությունը։

2002-ից 2004 թվականներին Ագոստինին ԱՄՆ-ի Բրուքհավենի ազգային լաբորատորիայում, Նյու Յորք նահանգ, այցելու գիտնական էր, որտեղ նա աշխատել է Լուի Ֆ. Դիմաուրոյի խմբում։ 2005 թվականին Նա դարձավ Օհայոյի Պետական ​​Համալսարանի (OSU) ֆիզիկայի պրոֆեսոր և լաբորատորիա վարեց Լուի Ֆ. Դիմաուրոյի հետ, ով մեկ տարի առաջ էր տեղափոխվել OSU։ 2018 թվականին Ագոստինին դարձել է OSU-ի պատվավոր պրոֆեսոր։

## Պարգևներ
1995 թվականին Ագոստինին Ֆրանսիայի Գիտությունների ակադեմիայի կողմից ստացել է Գուստավ Ռիբոյի մրցանակ։ 2003 թվականին նա ստացել է Gay-Lussac-Humboldt մրցանակը, Joop Los կրթաթոշակը Նյութերի հիմնարար հետազոտությունների հոլանդական հիմնադրամից (FOM)։ 2007 թվականին նա ստացել է Ուիլյամ Ֆ. Մեգերսի մրցանակը սպեկտրոսկոպիայի ոլորտում։ Ագոստինին Ամերիկայի օպտիկական միություն (OSA) և Հումբոլդտի անդամ է։ 2008 թվականին «նորարարական փորձերի զարգացման գործում առաջատար լինելու համար,  Նա ընտրվել է OSA-ի անդամ։

2023 թվականին նա Անն Լ'Հյուիլյեի և Ֆերենց Կրաուշի հետ համատեղ արժանացել է ֆիզիկայի Նոբելյան մրցանակի «նյութում էլեկտրոնների դինամիկայի ուսումնասիրության համար փորձարարական մեթոդների համար, որոնք առաջացնում են լույսի ատտվայրկյանական իմպուլսներ»։

## Ծանոթագրություններ

Կատեգորիա:Գիտությունների դոկտորներ
Կատեգորիա:Փորձարարական ֆիզիկոսներ
Կատեգորիա:Ֆրանսիացի նոբելյան մրցանակակիրներ
Կատեգորիա:Ֆրանսիացի ֆիզիկոսներ
Ֆերենց Կրաուշ

**Ֆերենց Կրաուշ** (ծնված՝ մայիսի 17, 1962), հունգարացի ֆիզիկոս, ով աշխատում է ատտովայրկյան գիտության ոլորտում։ Նա Մաքս Պլանկի քվանտային օպտիկայի ինստիտուտի տնօրեն է և Գերմանիայի Մյունխենի Լյուդվիգ Մաքսիմիլյան համալսարանի փորձարարական ֆիզիկայի պրոֆեսոր։ Նրա հետազոտական ​​թիմը ստեղծել և չափել է առաջին ատտովայրկյան լույսի իմպուլսը և օգտագործել այն ատոմների ներսում էլեկտրոնների շարժումը գրանցելու համար՝ դնելով ատոֆիզիկայի սկիզբը։ 2023 թվականին, Պիեռ Ագոստինիի և Անն Լը Հյուիլյե հետ համատեղ նա արժանացավ Ֆիզիկայի Նոբելյան մրցանակի։

## Ակադեմիական կարիերա
1981 թվականից մինչև 1985 թվականը Կրաուշը տեսական ֆիզիկա է սովորել Էյոթվոշ Լորանդի համալսարանում և էլեկտրատեխնիկա՝ Բուդապեշտի տեխնիկական համալսարանում, Հունգարիա։ 1991 թվականին Ավստրիայի Վիեննայի տեխնիկական համալսարանում, Ավստրիա, նա պաշտպանել է դոկտորական թեզը։  1996–1998 թվականներին նա աշխատել է որպես դոցենտ, իսկ 1999 - 2004 թվականներին նույն ինստիտուտի էլեկտրատեխնիկայի պրոֆեսոր։

2003 թվականին նա նշանակվել է Գարչինգի Մաքս Պլանկի քվանտային օպտիկայի ինստիտուտի տնօրեն, իսկ 2004 թվականին դարձել է Մյունխենի Լյուդվիգ Մաքսիմիլիան համալսարանի փորձարարական ֆիզիկայի ամբիոնի վարիչ։

## Պարգևներ և մրցանակներ
* 2006 – Royal Photographic Society Progress medal and Honorary Fellowship
* 2009 – elected a Fellow of Optica
* 2013 – Otto Hahn Prize
* 2015 – selected Clarivate Citation laureate in Physics with Paul Corkum "for contributions to the development of attosecond physics."
* 2016 – Member of the German Academy of Sciences Leopoldina.
* 2019 – Vladilen Letokhov Medal.
* 2022 – Wolf Prize in Physics with Anne L'Huillier and Corkum for "for pioneering contributions to ultrafast laser science and attosecond physics".
* 2022 – BBVA Foundation Frontiers of Knowledge Award in Basic Sciences with L'Huillier and Corkum.
* 2023 – Nobel Prize in Physics with L'Huillier and Pierre Agostini for "for experimental methods that generate attosecond pulses of light for the study of electron dynamics in matter."

## Ծանոթագրություններ

Կատեգորիա:Ֆիզիկոսներ այբբենական կարգով
Լև Կարախան

**Լև Մարատի Կարախան** (, ), հայկական ծագումով խորհրդային և ռուսաստանցի կինոքննադատ, կինոգետ, լրագրող, խմբագիր, պրոդյուսեր և գործադիր պրոդյուսեր, փիլիսոփայական գիտությունների թեկնածու։

## Ծագում
Նրա մայրական նախապապը զեմստվոյի գործիչ էր, առաջին գումարման Պետական դումայի Վորոնեժ քաղաքից ընտրված պատգամավոր Պյոտր Յակովլևիչ Ռոստովցևը (1863-1929)։

Մայրական տատը` Օլգա Պետրովնա Կարախանը (օրիորդական ազգանունը՝ Ռոստովցևա, 1894-?) Ռուսաստանի քաղաքացիական պատերազմի ժամանակ եղել է գթասրտության քույր։

Մայրական պապը՝ իրավաբան և ֆինանսիստ Հովսեփ Միքայելի Կարախանն էր, եղբայրը՝ հեղափոխական, խորհրդային դիվանագետ Լևոն Միքայելի Կարախանը (Կարախանյան) (1889-1937)։

Հայրը իրավաբան, Մոսկվայի փաստաբանների քաղաքային միության թիվ 10 իրավաբանական խորհրդատվության ղեկավար Մարատ Արկադևիչ Վայնտրուբն է (03.18.1921- 1999)՝ դերասան Յուրի Նիկուլինի ռազմաճակատային ընկերը։

Մայրը Օլգա Հովսեփի Կարախանն է (9 հոկտեմբերի, 1919 - ?)՝ Յուրի Նիկուլինի կնոջ՝ Տատյանա Նիկոլաևնա Նիկուլինայի զարմիկը։ Նրանք Նիկուլինների հետ ապրում էին Արբատի նրբանցքներից մեկում գտնվող կոմունալ բնակարանում։

Զարմիկներից մեկը Մաքսիմ Նիկուլինն է։

## Կենսագրություն
Լև Կարախանը 1975 թվականին ավարտել է Մոսկվայի պետական համալսարանի ժուռնալիստիկայի ֆակուլտետը։

1970-ական թվականների կեսերից, որպես կինոքննադատ և կինոգետ, սկսել է հրապարակվել «Սովետսկի էկրան», «Սեանս», «Իսկուսստվո կինո» ամսագրերում, «Կոմսոմոլսկայա պրավդա», «Էկրան ի սցենա», «Լիտերատուրնայա գազետա», «Սեգոդնյա» թերթերում։

Աշխատել է «Իսկուսստվո կինո» ամսագրի գեղարվեստական ֆիլմերի բաժնի խմբագիր, իսկ 1993 թվականից եղել է այդ ամսագրի գլխավոր խմբագրի տեղակալը։

«Ֆիլմ+» դիստրիբյուտորական ընկերության համահիմնադիրն է, ֆիլմերի և հեռուստասերիալների պրոդյուսեր է։

Ներկայումս համագործակցում է GP կինոընկերության հետ։

Ռուսաստանի Դաշնության կինեմատոգրաֆիստների միության և Ռուսաստանի կինեմատոգրաֆիական արվեստների «Նիկա» ակադեմիայի անդամ է։

«Կինոշոկ» և «Կինոտավր» կինոփառատոների ժյուրիի անդամ է։

## Ընտանիք
Առաջին կինը լրագրող, թարգմանիչ Ալյոնա Ստանիսլավովնա Դոլեցկայան էր։

Երկրորդ կինը Տատյանան է, նրանք ունեն մեկ որդի՝ Ալեքսեյը, և երկու թոռ՝ Լև և Սոնյա։

## Ֆիլմագրություն
* Ֆուրցևա։ Լեգենդ Եկատերինայի մասին (2010)
* Պաշտոնաթող գնդապետի մասնավոր հետաքննությունը (հեռուստատեսություն, 2010)
* Եթե մեզ վիճակված է (հեռուստասերիալ, 2009)
* Ցանկություն (2009)
* Չներվածները (2009)
* Կրքի երկու գույները (հեռուստասերիալ, 2008)
* Անձնական պատվեր (հեռուստասերիալ, 2007)
* Կապիտանի երեխաները (հեռուստասերիալ, 2006)
* Ադամանդներ աղանդերի համար (2006)
* Անօրինականը (2006)
* Հարազատների փոխանակում (հեռուստասերիալ, 2005)
* Անկախ նրանից, թե ինչպես է դա (հեռուստատեսություն, 2003)

## Ծանոթագրություններ

## Արտաքին հղումներ
* Каннский фестиваль: выяснение отношений с Небом

Կատեգորիա:Լրագրողներ այբբենական կարգով
Կատեգորիա:Խմբագիրներ այբբենական կարգով
Կատեգորիա:Խորհրդային լրագրողներ
Կատեգորիա:Խորհրդային խմբագիրներ
Կատեգորիա:Հայ կինոքննադատներ
Կատեգորիա:Հայ պրոդյուսերներ
Կատեգորիա:Ռուս լրագրողներ
Կատեգորիա:Ռուս խմբագիրներ
Կատեգորիա:Ռուս պրոդյուսերներ
Կատեգորիա:Փիլիսոփայական գիտությունների թեկնածուներ